New York se snelweë, soos enige groot stad in die wêreld is ‘n nagmerrie. Land jy 7:30 die oggend op JFKennedy Lughawe, is daar geen manier wat jy die spitsverkeer kan mis nie. Inteendeel, wonder ek of daar so iets soos normale verkeer in New York bestaan. Hierdie stad lewe 24/7/265 dae ‘n jaar.
So arriveer ons op Summit – dit beteken “bo op die berg”, op ons plot waar die groenigheid reeds begin deurkom na die koue winter. Dit is ses maande, sedert Pieter laas daar was. Die karavaan staan steeds onder die seil, die grassnyer en kragopwekker, onder sy maag, onaangeraak. Die seil, wat reeds vier jaar die karavaan beskerm, winter en somer deur, het sy laaste winter gehaal. Dit is tyd vir ‘n nuwe seil. Dalk ook tyd vir die karavaan om aan te skuif na die veilingslokaal. Kom ons kyk maar.